Document ID: 32009D0757

SKLEP KOMISIJE
z dne 14. oktobra 2009
o podaljšanju mandata Evropske skupine za etiko v znanosti in novih tehnologijah ter obdobja imenovanja njenih članov
(2009/757/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju naslednjega:
(1)
Mandat Evropske skupine za etiko v znanosti in novih tehnologijah je bil obnovljen s Sklepom Komisije 2005/383/ES (1).
(2)
Člani Evropske skupine za etiko v znanosti in novih tehnologijah so bili ponovno imenovani za obdobje štirih let s Sklepom Komisije 2005/754/ES (2).
(3)
Trenutni mandat Evropske skupine za etiko v znanosti in novih tehnologijah ter trenutno obdobje imenovanja njenih članov se torej iztečeta 20. oktobra 2009.
(4)
Primerno bi bilo, da bi nova Komisija pregledala tako mandat Evropske skupine za etiko v znanosti in novih tehnologijah kot tudi imenovanje njenih članov.
(5)
Da bi lahko Evropska skupina za etiko v znanosti in novih tehnologijah še naprej delovala, dokler se ne sprejmejo novi sklepi glede njenega mandata in imenovanja njenih članov, bi bilo treba podaljšati trenutni mandat Evropske skupine za etiko v znanosti in novih tehnologijah ter trenutno obdobje imenovanja njenih članov -
SKLENILA:
Člen 1
Trenutni mandat Evropske skupine za etiko v znanosti in novih tehnologijah, kakor je določen v Sklepu 2005/383/ES, se podaljša, dokler se navedeni sklep ne nadomesti.
Trenutno obdobje imenovanja članov Evropske skupine za etiko v znanosti in novih tehnologijah, kakor je določeno v Sklepu 2005/754/ES, se podaljša, dokler se navedeni sklep ne nadomesti.
Člen 2
Ta sklep začne veljati 21. oktobra 2009.
V Bruslju, 14. oktobra 2009

Labels: 11
16
1
7
0
15